વડોદરા શહેર પોલીસ મથકમાં ફરજ બજાવી ચૂકેલા અને માંજલપૂર વિસ્તારમાં રહેતા એએસઆઇ રઇજીભાઇ માળીના જણાવ્યા અનુસાર રાકેશ શર્મા પોલીસ કમિશ્નર તરીકે ફરજ બજાવતા હતા, તે સમયે વડોદરા શહેર પોલીસ મથકમાં ફરજ બજાવતો હતો, તે દરમિયાન પોલીસ ઇન્સ્પેક્ટર સહિતના ઉચ્ચ અધિકારીઓ દ્વારા મને માનસીક પરેશાન કરવામાં આવ્યો હતો. તેમની નિતીના કારણે મને પીએસઆઇ તરીકે પ્રમોશન પણ મળી શક્યુ ન હતુ. મારી સામે સાવ બોગસ રીતે ષડયંત્ર ઘડી કાઢીને તપાસ ઉભી કરી હતી. તેમાં પણ આયોજનપૂર્વક મને કસૂરવાર ઠેરવ્યો હતો. રાકેશ અસ્થાના પોલીસ કમિશ્નર હતા તેમની પાસે દાદ માંગવા માટે અનેક ધક્કા ખાધા હતા. પરંતુ મને ન્યાય મળ્યો ન હતો.